“Saderengipun kula sedaya nyuwun pangapunten, Pak Saiman. Niku wau Doni kimat sakit mag-ipun. Turene enjing wau wonten sekolah dereng kober jajan. Lajeng mantuk sekolah ugi dereng kober maem, selak dolanan playstation wonten kios playstation, amargi diampiri kula sak rencang,” Hendy matur karo wel-welan merga rumangsa salah wis ajak-ajak Doni sing banjur njalari kancane kuwi dadi lara. Hendy anggone matur karo tumungkul, ora wani ngawasi sing dilapuri. Atine sumelang, aja-aja Pak Saiman mengko duka lan banjur nggetak-getak nyengeni dheweke.